Tuesday, June 5, 2012
माले कार्यकर्ता के हमला में पिलाख्वर के मुखिया गुणानंद घायल
जिला के राजनगर थाना क्षेत्र के मंगरौनी गांव में सोमदिन देर शाम गांव के बोनही पोखर भिंडा पर स्थित माले के ग्रामीण कार्यालय में कथित रूप स आग लगावई के विरोध करै पर मारपीट करे के घटना में आधा दर्जन स अधिक लोग के घायल होई के जानकारी भेटला। अहि घटना के बाद आक्रोशित माले समर्थक गांव के प्रकाशमणि झा के दालान पर लागल हुनक स्कार्पियों गाड़ी के फूंक देल गेल आ ओतय लागल दो बाइक आ एक पिक अप वैन के क्षतिग्रस्त कय देल गेल। एतबे नही माले समर्थक के उग्र भीड़ गांव के सी बी रमन झा के निवास पर जा क हुनक घर में तोड़ फोड़ आ गैस, अटैची सहित अन्य सामान लूट लेलक आ घर के महिला आ गृहस्वामी के लाठी डंडा स पीट क बुरी तरह जख्मी के देलक।
घटना की जानकारी भेटते सदर एसडीओ अरूण कुमार झा आ डीएसपी कर्मलाल सदल बल घटना स्थल पर पहुंच क स्थिति के नियंत्रण केलैनी। जहनी की सूचना के बाबजूद राजनगर थाना पुलिस वरीय अधिकारि के आबे के डेढ़ घंटा के बाद पहुंला । गांव में सशस्त्र बल के संग राजनगर थानाध्यक्ष कैंप क रहल छियाथ।
बता दी कि पिछला एक वर्ष स माले कार्यकर्ता आ पिलखवार - मंगरौनी ग्रामीणों के बीच कथित रूप स निजी जमीन पर कब्जा के ल क लगातार विवाद चल रहल अछि। आक्रोशित माले कार्यकत्र्ता पिलखवार के मुखिया गुणानंद यादव पर तेज हथियार स वार क हुनका गंभीर रूप स जख्मी क देलकैनी ।
Posted by Sonu Mishra at 10:06 AM
No comments:
Subscribe to: Post Comments (Atom)
eng_Latn awa_Deva bho_Deva bho_Deva bho_Deva eng_Latn eng_Latn eng_Latn